36-åring pågrepet etter gisseldrama i Tyskland
Mannen ringte selv til politiet og sa at han hadde forskanset seg inne på gatekjøkkenet og at det befant seg tolv andre personer der. En stor politiaksjon ble satt i gang og varte gjennom natten. Den dramatiske situasjonen startet ved 19-tiden torsdag kveld. 36-åringen skal ikke ha fremsatt noen krav, men hevdet å ha med seg bomber. En rekke ambulanser ble sendt til stedet og redningspersonell sto klare gjennom natten. Detaljene i gisseldramaet er fortsatt uklare, men de tolv som trolig ble holdt som gisler er ifølge politiet venner og slektninger av ham. Politiet gikk ut fra at mannen var bevæpnet og farlig, og satte inn store spesialstyrker.
Tysk politi har pågrepet 36-åringen som hadde forskanset seg i et gatekjøkken i Freiburg med tolv gisler.